میہر سنگھ علیپور

بابا میہر سنگھ علیپور بھارت دی آزادی تحریک دا اک انگولیا آزادی کارکن اے جسنے غدر لہر، ببر اکالی لہر، ہندستان چھڈو تحریک وچّ اہم حصہ پایا تے ساری عمر آزادی لئی جدوجہد کیتی۔

 مڈھلا جیون تے آزادی تحریک
بابا میہر سنگھ علیپور دا جم 1885 وچّ پنڈ علیپور نیڑے ہریکے ضلع امرتسر(ہن ترنتارن) وچّ پیؤ گلاب سنگھ، ماں چند کور دے گھر ہویا۔ 13 اپریل 1919 نوں جلیانوالہ باغ وچّ وساکھی دی تقریب دی تیاری ہتّ بابا جی 8 دن پہلاں ہی رسداں گڑ، چھولے لے کے پہنچ گے۔ اس دن دی گولیباری وچّ بابا جی وی شامل سن جنہاں نے باقیاں دی طرحاں کھوہ وچّ چھال مار دتی جس کارن بری طرحاں زخمی ہو گے۔ اہناں نے کافی سماں غدر لہر دے کارکن دے طور تے کم کیتا۔ 1920 وچّ ببر اکالی لہر وچّ شامل ہو گے۔ 1924 وچّ بھائی پھیرو سنگھ مورچے وچّ گرفتاری دتی تے ملتان ضلعے وچّ 2 سال 6 مہینے دی قید کٹی۔ 1942 وچّ مہاتما گاندھی دی بھارت چھڈو تحریک وچّ ودھ-چڑھ کے حصہ لیا۔

بھارت دے آزاد ہون توں بعد پنجاب دے او ویلے مکھ منتری پرتاپ سنگھ کیروں نے بابا جی نوں نشان پتر تے بھارت چھڈو تحریک لہر دا کارڈ دتا۔ استوں بعد وزیراعظم اندرا گاندھی نے بابا جی نوں تانمر پتر نال نوازیا گیا۔ 3 جولائی 1974 نوں چلانا کر گے۔ ہر سال 20 ہاڑ نوں ہناں دے پنڈ علیپور وکھے اہناں دی سمادھ تے اہناں دی برسی منای جاندی اے۔

 حوالے 

http://epaper.ajitjalandhar.com/edition/20170523/8/1/121.cms

گٹھ:پنجابی لوک
گٹھ:پنجابی سکھ
گٹھ:سکھ شخصیتاں
گٹھ:جٹ